דוד דוד

דוד דוד (1934- מאי 2012) היה יו"ר מועצה אזורית מטה יהודה ופעיל ציבור.

חייו 
דוד נולד בעיירה גדס בתימן ועלה לישראל במבצע על כנפי נשרים. לאחר כחצי שנה במחנה עין שמר הוא עלה להתיישבות בגבעת יערים. למרות גילו הצעיר הוא התמנה למזכירות המושב, תפקיד בו כיהן במשך שנים רבות. ביחד עם חבריו הוביל את המושב להיות דוגמה להצלחה של יישוב עולים. בשנת 1960 ניהל מאבק למען בחירה חופשית של ההורים בזרם החינוך של ילדיהם, ממלכתי או ממלכתי דתי.

עם הקמת מועצה אזורית מטה יהודה ב-1964 הוא נתמנה לסגן ראש המועצה, כנציג תנועת המושבים. ביוני 1981 הוא נתמנה לראשות המועצה, תפקיד בו כיהן שלוש קדנציות עד התפטרותו בשנת 1992.

דוד היה גם חבר בהנהלות של אגודות חקלאיות (1984–1992) וחבר המועצה הארצית לתכנון ולבנייה (1981-1993).

בשנת 1977 היה ממקימי חוג פעילי יוצאי תימן במושבים. כן היה פעיל בעמותת "אעלה בתמר".

בשנת 1998 הוציא אוטוביוגרפיה בשם דרך גאולים.

דוד נפטר במאי 2012.

קישורים חיצוניים
 קווים לדמותו של דוד דוד ז"ל, אתר אעלה בתמר

הערות שוליים

ישראלים ילידי תימן
ראשי מועצות אזוריות מטה יהודה, אבן העזר, גיזו, הרי יהודה והאלה
אנשי המושב
ישראלים שנולדו ב-1934
ישראלים שנפטרו ב-2012